b'\n_START_ARTICLE_\nAntoni Olib\xc3\xa0\n_START_SECTION_\nBiografia\n_START_PARAGRAPH_\nDespr\xc3\xa9s d\'estudiar dret a Perpiny\xc3\xa0, ampli\xc3\xa0 la seva formaci\xc3\xb3 a Tolosa i Lleida, i es doctor\xc3\xa0 a Perpiny\xc3\xa0 el 1580. Despr\xc3\xa9s d\'exercir durant un temps a Barcelona, an\xc3\xa0 a Salamanca a perfeccionar-hi els seus coneixements de jurisprud\xc3\xa8ncia i ret\xc3\xb2rica. Ocup\xc3\xa0 la c\xc3\xa0tedra de dret rom\xc3\xa0 a Lleida abans de tornar a exercir a Barcelona, ja amb 50 anys. El 1584 va ser nomenat auditor a l\'Audi\xc3\xa8ncia Reial; i posteriorment esdevingu\xc3\xa9 advocat fiscal._NEWLINE_Fou autor de llibres de gran import\xc3\xa0ncia pel coneixement de les lleis i les constitucions catalanes. Tingu\xc3\xa9 fama especial "La gran obra indispensable pera estudiar l\'origen y la naturalesa de las institucions civils de Catalunya", segons Guillem de Broc\xc3\xa0  pel Comentarium de actionibus, que el seu gendre li public\xc3\xa0 p\xc3\xb2stumament; l\'obra va ser \xc3\xa0mpliament utilitzada pels juristes catalans en els segles XVII al XX.'